હાલો કહેતા ભાગના ઘેનમાં ચકચૂર થયેલા ભુદેવોએ પટોપટ પાઘડી માથે મુકી દોટ દીધી, ઇન્દોરના રાજ મહેલ ઢાળી તેદિ’ ઇન્દોર ઉપર અહલ્યાબાઇ હોલકરના રાજ તમે ઉદધિ જેવા ઉદરવાળી ઉદારતાની અવધિ જેવી મા નર્મદાનાનીર જેવી રાજમાતા અહલ્યાબાઇ એટલે અમીરાતનો છલ્લો છલ્લ કૂંપો જોઇલો,સત્તાનો મદ જેને છળ્યો નહીં, કુડ કપટની જેની પાસે કારી ફાવે નહીં બદમાસી જેનાથી બોંતર ગાઉ અળગી રહે. જેની રંગે રંગમાં નરી ખાનદાનીનું લોહી વહે. જેની નજર અઢારેપ આલમને એક સરખી ભાળે જેના પૂણ્યના બળે તેદિ’ ઇદોરની રાજગાદી અદકેરી અરધી ઉઠી હતી. એવી અહલ્યાબાઇના રાજ મહેલને પડતો બચાવવા વગડો વીંધીને ભૂદેવો ભાંગના ઘેનમાં પુગ્યા ત્યારે પ્રાગડયના દોર ફૂટી ગયા હતા. પક્ષીઓના ટહુંકા વેરાઇ રહ્યા હતા. દેવમંદિરોમાં દુન્દુભી વાગી રહ્યા હતા. મંગળ તુરીના, નાદના ઇન્દોર તરબોળ થઇ રહ્યું હતું ઘંટારવ અને મંત્રોચ્ચારે દેવળોના ગુંબજો ગુંજી રહ્યા હતાં.